

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ**

**ΑΝΤΙΠΕΡΙΦΕΡΕΙΑ ΟΙΚΟΝΟΜΙΚΩΝ**

**ΑΠΟΛΟΓΙΣΜΟΣ ΠΕΠΡΑΓΜΕΝΩΝ**

**ΑΝΤΙΠΕΡΙΦΕΡΕΙΑΣ ΟΙΚΟΝΟΜΙΚΩΝ**

**1/1/2016-31/12/2016**

**ΓΕΝΙΚΟ ΠΛΑΙΣΙΟ ΔΡΑΣΕΩΝ ΑΝΤΙΠΕΡΙΦΕΡΕΙΑΣ ΟΙΚΟΝΟΜΙΚΩΝ Π.Δ.Μ.**

1. Κατάρτιση Προϋπολογισμού 2017 και Ολοκληρωμένου Πλαισίου Δράσης, σύμφωνα με τις οδηγίες του αρμόδιου Υπουργείου,
2. Διαρκής παρακολούθηση του Προϋπολογισμού,
3. Ο προϋπολογισμός του 2016 εκτελέστηκε κανονικά ενώ πραγματοποιήθηκαν 22 τροποποιήσεις-αναμορφώσεις προϋπολογισμού για την κάλυψη αναγκών οι οποίες προέκυψαν μέσα στο 2016 έτσι ώστε να είναι πιο αποτελεσματικός ο προϋπολογισμός,
4. Σύνταξη απολογισμού 2016,
5. Πληρωμή και εξόφληση μεγάλου όγκου ενταλμάτων

Συνολικά στην Περιφέρεια Δυτικής Μακεδονίας το 2016 εκδόθηκαν **5244** εντάλματα συνολικού ποσού **49.278.516,75** €.

Αναλυτικά:

|  |  |  |
| --- | --- | --- |
|  | **Αριθμός Χρηματικών Ενταλμάτων (2015)** | **Αξία σε ευρώ** |
| ΕΔΡΑ | 823 | 11.312.244,28 |
| Π.Ε. ΚΟΖΑΝΗΣ | 1349 | 15.095.879,57 |
| Π.Ε. ΓΡΕΒΕΝΩΝ | 586 | 6.431.508,11 |
| Π.Ε. ΚΑΣΤΟΡΙΑΣ | 1242 | 7.640.898,59 |
| Π.Ε. ΦΛΩΡΙΝΑΣ | 1244 | 8.797.986,2 |
| **ΣΥΝΟΛΟ** | **5244** | **49.278.516,75** |

Πετύχαμε εξορθολογισμό των δαπανών που αφορούν σε μισθώματα, λειτουργικά έξοδα και συνδιοργάνωσης πολιτιστικών εκδηλώσεων.

Οι προμηθευτές και οι συμβαλλόμενοι με την Περιφέρεια Δυτικής Μακεδονίας γνωρίζουν ότι ελέγχουμε τις παρεχόμενες υπηρεσίες, δεν αποκλείουμε κανέναν από τις διαγωνιστικές διαδικασίες λειτουργούμε δίνοντας πρόσβαση στην πληροφόρηση σε όλους τους ενδιαφερόμενους, ενώ παράλληλα ανταποκρινόμαστε στις υποχρεώσεις μας το συντομότερο δυνατό .

Μας ενδιαφέρει πάρα πολύ η κατάρτιση των υπαλλήλων-στελεχών των οικονομικών υπηρεσιών με επιμορφωτικά σεμινάρια που αφορούν την διαδικασία των ηλεκτρονικών διαγωνισμών και της ηλεκτρονικής διακυβέρνησης.

Βρισκόμαστε σε αγαστή συνεργασία με τις Δ/νσεις Οικονομικών όλων των Ενοτήτων και της Έδρας με στόχο την καλύτερη λειτουργία και την συνεχής βελτίωση των παρεχόμενων υπηρεσιών προς τον πολίτη.

**ΤΑΜΕΙΑΚΟ ΥΠΟΛΟΙΠΟ**

Το Ταμειακό διαθέσιμο υπόλοιπο στο τέλος του έτους 2016 ανέρχεται συνολικά για όλη την Π.Δ.Μ. στο ποσό των **47.895.089,99 €** και αναλυτικότερα φαίνεται στον πίνακα παρακάτω.

|  |  |  |  |  |
| --- | --- | --- | --- | --- |
| **2016** | **ΤΑΜΕΙΑΚΟ ΥΠΟΛΟΙΠΟ 31-12-2016 ΤΡΑΠΕΖΑ ΠΕΙΡΑΙΩΣ** | **ΤΑΜΕΙΑΚΟ ΥΠΟΛΟΙΠΟ 31-12-2016 ΤΡΑΠΕΖΑ ΕΛΛΑΔΟΣ** | **ΤΑΜΕΙΑΚΟ ΥΠΟΛΟΙΠΟ ΠΟΥ ΜΕΤΑΦΕΡΕΤΑΙ ΣΤΟ 2017** |  |
| ΕΔΡΑ | 2.156.992,74 € | 7.071.158,58 € | 9.601.871,41 € |  |
| Π.Ε.ΚΟΖΑΝΗΣ | 3.201.638,88 € | 7.280.158,63 € | 10.481.797,51 € |  |
| Π.Ε.ΓΡΕΒΕΝΩΝ | 1.533.339,78 € | 7.623.454,46 € | 9.156.794,24 € |  |
| Π.Ε.ΚΑΣΤΟΡΙΑΣ | 2.279.203,66 € | 5.509.879,39 € | 7.789.083,05 € |  |
| Π.Ε.ΦΛΩΡΙΝΑΣ | 5.084.230,68 € | 5.781.313,10 € | 10.865.543,78 € |  |
| **ΣΥΝΟΛΟ** | **14.255.405,74 €** | **33.265.964,16 €** | **47.895.089,99 €** |  |
|  |  |  |  |  |

**ΟΙΚΟΝΟΜΙΚΗ ΕΠΙΤΡΟΠΗ Π.Δ.Μ.**

Κατά το έτος 2016 πραγματοποιήθηκαν **55** συνεδριάσεις από τις οποίες οι **6** έκτακτες προκειμένου να αντιμετωπιστούν οι ανάγκες που προέκυπταν και εκδόθηκαν **2439** αποφάσεις.

Η Οικονομική επιτροπή επίσης ενέκρινε τα αποτελέσματα όλων των διαγωνισμών Έργων και Προμηθειών οι οποίοι αναφέρονται αναλυτικά στους απολογισμούς των Δ/νσεων Τεχνικών Έργων και Οικονομικού κάθε Περιφερειακής Ενότητας και της Έδρας.

**Κυρίες και Κύριοι,**

Αυτό που πρωτίστως μας ενδιαφέρει σαν Οικονομική Επιτροπή είναι η απόλυτη τήρηση της νομιμότητας και της διαφάνειας και από εκεί πηγάζει το σκεπτικό κάθε απόφασής μας.

Σε αυτό το σημείο θα ήθελα να ευχαριστήσω όλους τους υπαλλήλους των υπηρεσιών της Περιφέρειάς μας, για την άριστη συνεργασία και την αμέριστη συμπαράστασή τους στο έργο της Αντιπεριφέρειας Οικονομικών. Ενώ θέλω να ευχαριστήσω και όλα τα μέλη της Οικονομικής Επιτροπής για την συνεργασία μας και την συνεισφορά τους στην εύρυθμη λειτουργία της.

Τέλος θέλω να ευχαριστήσω : τον Περιφερειάρχη Δυτικής Μακεδονίας για την εμπιστοσύνη που έδειξε στο πρόσωπό μου με την τοποθέτηση μου στην θέση του Αντιπεριφερειάρχη Οικονομικών και του Προέδρου της Οικονομικής Επιτροπής. Τους συνάδελφους Αντιπεριφερειάρχες Περιφερειακών Ενοτήτων και θεματικούς, καθώς επίσης τον Εκτελεστικό Γραμματέα, τον Πρόεδρο του Περιφερειακού Συμβουλίου, την Συμπαραστάτη του Πολίτη και της Επιχείρησης και όλους τους Περιφερειακούς Συμβούλους της Περιφέρειας Δυτικής Μακεδονίας.

Η

Αντιπεριφερειάρχης Οικονομικών

&

Πρόεδρος της Οικονομικής Επιτροπής

Μαρία Σ. Καρυπίδου